มีโอกาสได้มาชิมที่นี่ในงาน Mekhong Elite Table นะคะ  จับคู่ดื่มเครื่องดื่มแม่โขงกับอาหารไทย
ร้าน “Paste” [เพสท์ เกษรพลาซ่า] เป็นร้านอาหารไทยสไตล์ Fine Cuisine ซึ่งรู้จักกันอย่างดีของคนดังทั่วโลก ด้วยความโดดเด่นในการปรุงอาหารไทยคงรสชาติดั้งเดิม ด้วยวัตถุดิบร่วม
สมัย ทำให้กลายเป็นเมนูอาหารไทยแบบฟิวชั่น ที่ยกระดับสูงระดับอินเตอร์ ดูรางวัลสิคะเต็มไปหมดเลย 
บรรยากาศร้านสวยหรูดีค่ะ
บรรยากาศงานค่ะ หลังจากสื่อมวลชนมาพร้อมแล้วทางผู้บริหารของงานก็ได้กล่าวทักทายเป็นการเปิดงานค่ะ

พร้อมแล้วมาเริ่มกันเลยค่ะ เมนูประมาณนี้ค่ะ
ของว่าง Complementary เป็น น้ำพริกสยาม คำเดียวก็ประทับใจได้ด้วยน้ำพริกเครื่องเคราแบบไทยๆ กับเนื้อปู อร่อยค่ะ
    
เริ่มที่ Mekhong Thai Sabai [แม่โขงไทยสบาย] ค็อกเทลที่ดื่มง่าย รสเปรี้ยวหวานกำลังดี มีกลิ่นหอมสดชื่นจากใบโหระพา ช่วยเพิ่มรสชาติให้กับอาหารได้เป็นอย่างดี
จับคู่กับ ปลาแซลมอนสมุนไพรและแตงโม เมนูนี้ได้ความชุ่มฉ่ำของแตงโมรสหวานและตัดรสชาติด้วยความเค็มเปรี้ยวของปลาแซลมอนชอบมาก เค้าทำออกมาได้ดีจริงๆค่ะ
มิกโซโลจิสต์มือฉมังประจำงาน  Mekhong Elite Table มาสาธิตการทำเครื่องดื่มไทยสบายกันด้วยค่ะ

Mekhong Thai Sabai [แม่โขงไทยสบาย] จับคู่กับ
 ยำกุ้งแม่น้ำแบบเชียงใหม่ มีส่วนผสมของมะเขือ
ยาว กุ้งแม่น้ำ น้ำยำรสเปรี้ยวนำหวานตามเคล้าความเผ็ดเมื่อรับประทานคู่กับเครื่องดื่มไทยสบาย
ซึ่งมีกลิ่นของสมุนไพรที่คล้ายคลึงกับเครื่องยำในเมนูนี้ ยิ่งช่วยเสริมสร้าง
อรรถรสในการ รับประทานซึ่งเชฟบี ได้มาสาธิตการทำเมนูไปด้วย ดูกันเพลินเลยค่ะ

ต้มยำเม็ดขนุนและขาหมูโบราณใส่หอมแดงเผา หอมพริก กระเทียม เครื่องต้มยำ เป็นเอกลักษณ์มาก น้ำต้มยำเปรี้ยวนำถูกใจสุดๆค่ะ 

Mekhong Mantra [แม่โขงมันตรา] หอมกลิ่นอโรม่าจากขิงแบบอ่อนๆ ช่วย
เสริมความสดชื่นและให้รสชาติแบบไทยๆ แนะนำให้รับประทานคู่กับ มัสมั่นเนื้อแกะใส่ทุเรียนหมอนทองอบแห้งทำให้เกิดรสชาติใหม่ที่พร้อมกลิ่นและรสชาติจาวมะพร้าวและลูกกระวาน เครื่องแกงเค้าเข้มข้นอร่อยมาก เนื้อแกะนุ่ม เสิร์ฟกับข้าวหอมมะลิจากเชียงรายหุงน้ำลอยดอกมะลิออร์แกนิคหอมสุดๆ  คลุกข้าวกวาดน้ำแกงหมดเกลี้ยงเลยค่ะ เมื่อรับประทานคู่กับแม่โขงมันตรา ก็เข้ากันอย่างลงตัวและช่วยตัดรสชาติ
          
